มีเพศสัมพันธ์ แล้วมีเลือดออดมาเป็นข้นๆเส้นๆมันแรกมีอาการเจ็บแต่ว่าวันที่2หายแล้ว แต่ว่ากินยาคุมแผงแรกมาได17วัน สวมถุงยาอนามัยตลอด มีโอกาสท้องมั้ยค่ะแล้วจะเป็นอะไรมั้ย
สวัสดีค่ะการมีเลือดออกผิดปกติทางช่องคลอดที่ไม่ได้มาตามรอบเดือนนั้น อาจจะเกิดจาก ผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบหากกินยาคุมกำเนิดอยู่ ก็อาจจะเป็นผลข้างเคียงจากการใช้ยาคุมได้ ซึ่งส่วนใหญ่จะค่อยๆดีขึ้นได้เอง ไม่จำเป็นต้องหยุดยา โดยเลือดจะออกมาน้อยๆแค่กระปริดกระปรอยไม่เกิน 7 วันถ้าได้กินยาคุมต่อเนื่องจนหมดแผง โอกาสตั้งครรภ์มีได้น้อยมากๆ เพราะน่าจะไม่มีการตกไข่ในรอบเดือนนั้นๆ และหากมีการใส่ถุงยางอนามัยคู่ไปด้วยโอกาสก็ยิ่งน้อยมาก ถ้าไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิค่ะ